32003R0317
L 046/19
JURNALUL OFÍCIAL AL UNIUNII EUROPENE
REGULAMENTUL (CE) NR. 317/2003 AL COMISIEI
din 19 februarie 2003
de completare a anexei la Regulamentul (CE) nr. 2301/97 privind introducerea unor denumiri în „Registrul de certificate cu caracter special” prevăzut în Regulamentul (CEE) nr. 2082/92 al Consiliului privind certificatele cu caracter special pentru produsele agricole și alimentare (Karjalanpiirakka)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind certificatele cu caracter special pentru produsele agricole și alimentare (1), în special articolul 9 alineatul (1),
întrucât:
(1)
În temeiul articolului 7 din Regulamentul (CEE) nr. 2082/92, Finlanda a depus o cerere la Comisie pentru introducerea denumirii „Karjalanpiirakka” în registrul de certificate cu caracter special.
(2)
Mențiunea „specialitate tradițională garantată” poate fi folosită numai pentru denumirile din registrul menționat.
(3)
În urma publicării denumirii din anexa la prezentul regulament în Jurnalul Oficial al Uniunii Europene (2), nu s-a transmis Comisiei nici o obiecție în conformitate cu articolul 8 din regulamentul menționat.
(4)
În consecință, denumirea din anexă trebuie introdusă în registrul de certificate cu caracter special și, în acest fel, protejată ca specialitate tradițională garantată în Comunitate, în conformitate cu articolul 13 alineatul (2) din Regulamentul (CEE) nr. 2082/92.
(5)
Anexa la prezentul regulament completează anexa la Regulamentul (CE) nr. 2301/97 al Comisiei (3), astfel cum a fost modificat ultima dată prin Regulamentul (CE) nr. 1285/2002 (4),
ADOPTĂ PREZENTUL REGULAMENT:
Articolul 1
Denumirea din anexa la prezentul regulament se adaugă anexei la Regulamentul (CE) nr. 2301/97 și se introduce în registrul de certificate cu caracter special, în conformitate cu articolul 9 alineatul (1) din Regulamentul (CEE) nr. 2082/92.
Aceasta este protejată în conformitate cu articolul 13 alineatul (2) din regulamentul menționat.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 februarie 2003.